
DR. 30.11.2010 9 

 
Namun demikian pihak kerajaan sedar, ada isu-isu yang timbul berkenaan 

dengan pembinaan rumah-rumah ibadat seperti Yang Berhormat bangkitkan tadi 
dan untuk ini pihak kerajaan telah pun mengadakan satu garis panduan yang 
sekarang ini di peringkat penelitian yang dilaksanakan oleh Kementerian 
Perumahan dan Kerajaan Tempatan. Pihak JAKIM juga bertindak sebagai ahli 
jawatankuasa dalam melaksanakan garis panduan ini dan dalam masa yang 
terdekat apabila selesai, kita akan maklumkan kepada pihak umum tentang garis 
panduan yang telah kita rangka ini Yang Berhormat . 

Tuan Haji Nasharuddin Mat Isa [Bachok]: Terima kasih Tuan Yang di-
Pertua. Terima kasih Yang Berhormat Timbalan Menteri di atas penjelasan yang 
telah dibuat. Soalannya berkaitan dengan hubungan antara agama. Saya ingin 
mendapat penjelasan Yang Berhormat Timbalan Menteri tentang bagaimana pula 
hubungan dalam agama. Dalam lingkungan agama yang seperti mana kita sedia 
maklum, mutakhir ini begitu banyak sama ada pelancong ataupun mereka yang 
bermastautin, contohnya pelajar yang datang daripada Iran, yang tidak bermazhab 
ahli sunah dan begitu juga dengan mazhab-mazhab lain yang timbul dalam negara 
kita.   

■1040 

Jadi bagaimana urusan hubungan antara Mazahib yang berada di dalam 
negara kita dan adakah ianya dilihat sebagai satu perkara yang boleh 
menimbulkan juga sensitiviti khasnya dalam hal yang berkaitan dengan anutan 
mazhab? Terima kasih. 

Dato’ Dr. Mashitah binti Ibrahim: Terima kasih Yang Berhormat Bachok. 
Berkaitan dengan perbezaan antara Mazahib ataupun mazhab-mazhab, kalau kita 
melihat kepada kaedah-kaedah pentadbiran undang-undang Islam di Wilayah 
Persekutuan sendiri misalnya, kita tidak menghalang tetapi yang penting tidak 
disebarkan apa-apa ajaran ataupun mengajar tentang perkara yang bertentangan 
dengan Ahli Sunah Waljamaah.  

Kita sedar bahawa ada perkara-perkara khilafiah dalam empat mazhab ini 
cuma yang kita pelihara sekarang ini ialah supaya tidak ada unsur penghinaan di 
antara perkara-perkara khilafiah di dalam empat mazhab ini. Jadi kalau merujuk 
kepada pelancong-pelancong Yang Berhormat sebut tadi daripada Iran dan 
sebagainya, memang kita mengawasi dan sentiasa mengarahkan supaya anak-
anak qariah sebab di antara tanggungjawab anak-anak qariah ialah memberi 
maklumat yang segera kepada pihak Majlis tentang perkara-perkara yang 
dirasakan tidak sesuai yang berbangkit dalam qariah itu. Jadi kita mengarahkan 
supaya anak-anak qariah memberi maklumat dan membuat aduan segera 
sekiranya didapati ada perkara-perkara yang boleh menimbulkan fitnah dalam hal 
ini. Terima kasih. 

 

4. Tuan Mohd. Firdaus bin Jaafar [Jerai] minta Menteri Penerangan, 
Komunikasi dan Kebudayaan menyatakan jumlah rancangan televisyen 
berunsurkan hantu dan tahyul yang disiarkan RTM, TV3, NTV7, 8TV, TV9 dan 
Astro sepanjang musim perayaan Aidilfitri tahun ini dan apakah rasionalnya 
kementerian membenarkan rancangan sebegini dimainkan. 

Menteri Penerangan, Komunikasi dan Kebudayaan [Dato’ Seri Utama 
Dr. Rais Yatim]: Tuan Yang di-Pertua, saya dengan hormatnya memohon untuk 
menjawab pertanyaan ini bersekali dengan pertanyaan daripada Yang Berhormat 
Rantau Panjang bertarikh 1 Disember, 2010 kerana ia menyentuh perkara yang 



Namun demikian pihak kerajaan sedar, ada isu-isu yang timbul berkenaan dengan pembinaan rumah-rumah ibadat seperti Yang Berhormat bangkitkan tadi dan untuk ini pihak kerajaan telah pun mengadakan satu garis panduan yang sekarang ini di peringkat penelitian yang dilaksanakan oleh Kementerian Perumahan dan Kerajaan Tempatan. Pihak JAKIM juga bertindak sebagai ahli jawatankuasa dalam melaksanakan garis panduan ini dan dalam masa yang terdekat apabila selesai, kita akan maklumkan kepada pihak umum tentang garis panduan yang telah kita rangka ini Yang Berhormat . Tuan Haji Nasharuddin Mat Isa [Bachok]: Terima kasih Tuan Yang di- Pertua. Terima kasih Yang Berhormat Timbalan Menteri di atas penjelasan yang telah dibuat. Soalannya berkaitan dengan hubungan antara agama. Saya ingin mendapat penjelasan Yang Berhormat Timbalan Menteri tentang bagaimana pula hubungan dalam agama. Dalam lingkungan agama yang seperti mana kita sedia maklum, mutakhir ini begitu banyak sama ada pelancong ataupun mereka yang bermastautin, contohnya pelajar yang datang daripada Iran, yang tidak bermazhab ahli sunah dan begitu juga dengan mazhab-mazhab lain yang timbul dalam negara kita. #1040 Jadi bagaimana urusan hubungan antara Mazahib yang berada di dalam negara kita dan adakah ianya dilihat sebagai satu perkara yang boleh menimbulkan juga sensitiviti khasnya dalam hal yang berkaitan dengan anutan mazhab? Terima kasih. Dato' Dr. Mashitah binti Ibrahim: Terima kasih Yang Berhormat Bachok. Berkaitan dengan perbezaan antara Mazahib ataupun mazhab-mazhab, kalau kita melihat kepada kaedah-kaedah pentadbiran undang-undang Islam di Wilayah Persekutuan sendiri misalnya, kita tidak menghalang tetapi yang penting tidak disebarkan apa-apa ajaran ataupun mengajar tentang perkara yang bertentangan dengan Ahli Sunah Waljamaah. Kita sedar bahawa ada perkara-perkara khilafiah dalam empat mazhab ini cuma yang kita pelihara sekarang ini ialah supaya tidak ada unsur penghinaan di antara perkara-perkara khilafiah di dalam empat mazhab ini. Jadi kalau merujuk kepada pelancong-pelancong Yang Berhormat sebut tadi daripada Iran dan sebagainya, memang kita mengawasi dan sentiasa mengarahkan supaya anak- anak qariah sebab di antara tanggungjawab anak-anak qariah ialah memberi maklumat yang segera kepada pihak Majlis tentang perkara-perkara yang dirasakan tidak sesuai yang berbangkit dalam qariah itu. Jadi kita mengarahkan supaya anak-anak qariah memberi maklumat dan membuat aduan segera sekiranya didapati ada perkara-perkara yang boleh menimbulkan fitnah dalam hal ini. Terima kasih. 4. Tuan Mohd. Firdaus bin Jaafar [Jerai] minta Menteri Penerangan, Komunikasi dan Kebudayaan menyatakan jumlah rancangan televisyen berunsurkan hantu dan tahyul yang disiarkan RTM, TV3, NTV7, 8TV, TV9 dan Astro sepanjang musim perayaan Aidilfitri tahun ini dan apakah rasionalnya kementerian membenarkan rancangan sebegini dimainkan. Menteri Penerangan, Komunikasi dan Kebudayaan [Dato' Seri Utama Dr. Rais Yatim]: Tuan Yang di-Pertua, saya dengan hormatnya memohon untuk menjawab pertanyaan ini bersekali dengan pertanyaan daripada Yang Berhormat Rantau Panjang bertarikh 1 Disember, 2010 kerana ia menyentuh perkara yang.